ਚੰਦਾ ਕੋਛੜ
ਚੰਦਾ ਕੋਛੜ (ਜਨਮ 17 ਨਵੰਬਰ 1961) ਇੱਕ ਆਈ ਸੀ ਆਈ ਸੀ ਆਈ ਬੈਂਕ ਬੈਂਕ ਦੀ ਪ੍ਰਬੰਧਕ ਨਿਰਦੇਸ਼ਕ ਅਤੇ ਸੀਈਓ ਹੈ। ਆਈ.ਸੀ.ਆਈ.ਸੀ.ਆਈ (ICICI) ਬੈਂਕ ਭਾਰਤ ਦਾ ਸਭ ਤੋਂ ਵੱਡਾ ਪ੍ਰਾਇਵੇਟ ਬੈਂਕ ਅਤੇ ਦੇਸ਼ ਦਾ ਦੂਜਾ ਵੱਡਾ ਬੈਂਕ ਹੈ। ਉਹ ਆਈਸੀਆਈਸੀਆਈ (ICICI) ਬੈਂਕ ਦੇ ਕਾਰਪੋਰੇਟ ਸੈਂਟਰ ਦੀ ਮੁੱਖੀ ਵੀ ਹੈ।

ਮੁੱਢਲਾ ਜੀਵਨ
ਕੋਛੜ ਦਾ ਜਨਮ 17 ਨਵੰਬਰ, 1961 ਨੂੰ ਜੋਧਪੁਰ, ਰਾਜਸਥਾਨ ਵਿੱਚ ਹੋਇਆ ਅਤੇ ਇਹ ਜੈਪੁਰ, ਰਾਜਸਥਾਨ ਵਿੱਚ ਵੱਡੀ ਹੋਈ। ਚੰਦਾ ਨੇ ਆਪਣੀ ਪਹਿਲੀ ਸਿੱਖਿਆ "ਸੈਂਟ ਐਂਜੇਲਾ ਸੋਫ਼ੀਆ ਸਕੂਲ", ਜੈਪੁਰ ਤੋਂ ਪ੍ਰਾਪਤ ਕੀਤੀ ਅਤੇ ਇਸ ਤੋਂ ਬਾਅਦ ਚੰਦਾ ਮੁੰਬਈ ਦੇ ਕਾਲਜ ਜੈ ਹਿੰਦ ਕਾਲਜ ਵਿੱਚ ਬੀ.ਏ. ਦੀ ਡਿਗਰੀ ਲਈ ਦਾਖ਼ਿਲਾ ਲਿਆ। 1982 ਵਿੱਚ ਗ੍ਰੈਜੁਏਸ਼ਨ ਕਰਨ ਤੋਂ ਬਾਅਦ ਚੰਦਾ ਨੇ "ਮੁਨੀਮੀ" ਦੀ ਸਿੱਖਿਆ ਲਈ ਅਤੇ ਬਾਅਦ ਵਿੱਚ ਮੈਨੇਜਮੈਂਟ ਦੀ ਐਮ.ਏ. ਦੀ ਡਿਗਰੀ ਜਮਨਾਲਾਲ ਬਜਾਜ ਇੰਸਟੀਚਿਊਟ ਆਫ਼ ਮੈਨੇਜਮੈਂਟ ਸਟਡੀਜ਼, ਮੁੰਬਈ ਤੋਂ ਪ੍ਰਾਪਤ ਕੀਤੀ। ਕੋਚਰ ਨੇ ਮੈਨੇਜਮੈਂਟ ਡਿਗਰੀ ਦੀ ਪ੍ਰਤਿਸ਼ਠਾ ਲਈ "ਵਾਕਹਾਰਟ ਗੋਲਡ ਮੈਡਲ" ਅਤੇ "ਮੁਨੀਮੀ" ਲਈ ਜੇ.ਐਨ.ਬੋਸ ਗੋਲਡ ਮੈਡਲ ਪ੍ਰਾਪਤ ਕੀਤੇ।

ਚੰਦਾ ਨੇ "ਦੀਪਕ ਕੋਛੜ" ਨਾਲ ਵਿਆਹ ਕਰਵਾਇਆ ਅਤੇ ਮੁੰਬਈ ਵਿੱਚ ਹੀ ਇਸਨੇ ਆਪਣਾ ਪੌਣ ਊਰਜਾ ਦਾ ਕਾਰੋਬਾਰ ਆਪਣੀ ਇੱਕ ਸਕੂਲ ਦੀ ਸਾਥਣ ਨਾਲ ਮਿਲ ਕੇ ਸ਼ੁਰੂ ਕੀਤਾ। ਚੰਦਾ ਦੇ ਦੋ ਬੱਚੇ ਹਨ ਇੱਕ ਬੇਟੀ ਆਰਤੀ ਤੇ ਇੱਕ ਬੇਟਾ ਜਿਸਦਾ ਨਾਂ ਅਰਜੁਨ ਹੈ।

ਕੈਰੀਅਰ

1984-1993
ਚੰਦਾ ਨੇ 1984 ਵਿੱਚ "ਇੰਡਸਟਰੀਅਲ ਕ੍ਰੇਡਿਟ ਐਂਡ ਇਨਵੇਸਟਮੈਂਟ ਇੰਡੀਆ ਕੋਰਪੋਰੇਸ਼ਨ" (ICICI) ਵਿੱਚ ਬਤੌਰ ਪ੍ਰਬੰਧਕ ਸਿੱਖਿਆਰਥੀ ਵਜੋਂ ਸ਼ਾਮਿਲ ਹੋਈ। ਆਈਸੀਆਈਸੀਆਈ ਵਿੱਚ ਚੰਦਾ ਦੇ ਸ਼ੁਰੂਆਤੀ ਸਮੇਂ ਦੌਰਾਨ, ਚੰਦਾ ਨੂੰ ਕਪੜਾ, ਕਾਗਜ਼ ਅਤੇ ਸੀਮੇਂਟ ਵਰਗੇ ਵਿਭਿੰਨ ਉਦੀਯੋਗਾਂ ਨਾਲ ਯੋਜਨਾਵਾਂ ਬਣਾਉਣ ਦਾ ਕੰਮ ਸੌਂਪਿਆ ਗਿਆ।.

1993-2006 
ਕੋਛੜ 1990ਵਿਆਂ ਵਿੱਚ ਆਈ.ਸੀ.ਆਈ.ਸੀ.ਆਈ ਬੈਂਕ ਦੀ ਸਥਾਪਤੀ ਵਿੱਚ ਸਹਾਇਕ ਬਣੀ। 1993 ਵਿੱਚ, ਕੋਛੜ ਨੂੰ ਬੈਂਕ ਦੇ ਪ੍ਰਬੰਧ ਕਰਤਾ ਬਤੌਰ ਇੱਕ ਟੀਮ ਮੈਂਬਰ ਵਜੋਂ ਹੀ ਨਿਯੁਕਤ ਕੀਤਾ ਗਿਆ ਸੀ।

ਹਵਾਲੇ

ਕੌਮਾਂਤਰੀ ਇਸਤਰੀ ਦਿਹਾੜਾ 2015 ਐਡੀਟਾਥਨ ਦੌਰਾਨ ਬਣਾਏ ਸਫ਼ੇ
ਭਾਰਤੀ ਲੋਕ
ਜਨਮ 1961
ਜ਼ਿੰਦਾ ਲੋਕ
ਰਾਜਸਥਾਨੀ ਲੋਕ
ਭਾਰਤੀ ਨਾਰੀ ਬੈਂਕਰ